Document ID: 32004D0857

KOMISIJAS LĒMUMS
(2004. gada 8. decembris),
ar ko groza Lēmumu 97/222/EK, ar kuru nosaka trešo valstu sarakstu, no kurām dalībvalstis atļauj gaļas produktu importu
(izziņots ar dokumenta numuru K(2004) 4563)
(Dokuments attiecas uz EEZ)
(2004/857/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EK par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm (1) un jo īpaši tās 3. panta 1. punktu un 16. pantu, un 21.a panta 1. punkta pirmo ievilkumu,
ņemot vērā Padomes 1992. gada 17. decembra Direktīvu 92/118/EEK, ar ko paredz dzīvnieku veselības un sabiedrības veselības prasības attiecībā uz tādu produktu tirdzniecību un ievešanu Kopienā, uz kuriem neattiecas šādas prasības, kas paredzētas īpašos Kopienas noteikumos, kuri minēti Direktīvas 89/662/EEK A pielikuma I daļā, un, attiecībā uz slimību izraisītājiem, īpašos Kopienas noteikumos, kuri minēti Direktīvā 90/425/EEK (2), un jo īpaši tās 10. panta 2. punkta a) apakšpuktu un 3. punkta a) apakšpunktu,
ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (3), un jo īpaši tās 8. panta 1. punktu un 4. punktu,
tā kā:
(1)
Komisijas Lēmumā 97/222/EK (4), ir noteikts tādu trešo valstu vai to daļu sarakstu, no kurām dalībvalstis atļauj gaļas produktu importu.
(2)
Lai nodrošinātu kodu pārredzamību un saskaņošanu dažiem īpašās apstrādes režīmiem, kas izklāstīti Lēmuma 97/222/EK II un III daļā iekļautajās tabulās, jāgroza un jāprecizē dažas zemsvītras piezīmes ar atsauci uz svaigas gaļas izcelsmi un izvešanas vietu.
(3)
Lēmuma 97/222/EK pielikuma I daļā izklātītajā reģionālo teritoriju aprakstā iekļautas novecojušas atsauces uz tiesību aktiem, kas jau ir atcelti un aizvietoti. Tādēļ attiecīgi jāatjaunina minētās atsauces. Atbilstoši ir jāatjaunina arī Lēmuma 97/222/EK pielikuma II daļā minētie teritoriju kodi un apstrādes režīmi.
(4)
Tādēļ attiecīgi jāgroza Lēmuma 97/222/EK pielikuma I, II un IV daļa.
(5)
Šajā lēmumā noteiktie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Komisijas Lēmumu 97/222/EK groza šādi:
1)
Lēmuma pielikuma I daļu aizstāj ar šā lēmuma I pielikuma tekstu.
2)
Lēmuma pielikuma II daļu aizstāj ar šā lēmuma II pielikuma tekstu.
3)
Lēmuma pielikuma IV daļu aizstāj ar šā lēmuma III pielikuma tekstu.
2. pants
Šo lēmumu piemēro no 2004. gada 23. decembra.
3. pants
Šis lēmums ir adresēts dalībvalstīm.
Briselē, 2004. gada 8. decembrī

Labels: 0
3
17
5